《神功盛德诗 其一 神州》
宋代·华镇

茫茫神州，有疆有理。歼殄豺虎，剪夷荆杞。人可以群，神获其祀，惟宣祖是畀。

道有伦极，克建克叙。不丧厥猷，物有其纪。既污者隆，何千万年。

施于孙子，惟宣祖所畀。

其畀惟何，笃生真人。作之孔武，敏则有神。乃圣嗣德，益之以文。

庆既令矣，克成厥勋。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。